# 3 de 8

### De Viquipèdia

3 de 8 dels Minyons de Terrassa (2006)

El 3 de 8 és un castell 8 pisos d'alçada i 3 persones per pis en el seu tronc, excepte els tres pisos superiors que són formats, com en la majoria de castells, per una parella de dosos, un aixecador i un enxaneta.

Un dels dosos es col·loca dret sobre les espatlles del quint, culminant el pilar sovint anomenat rengla, mentre que l'atre dos es col·loca de cames obertes sobre l'espatlla dreta d'un quint (el de la dreta de la rengla) i l'espatlla esquerra de l'altre quint (el de l'esquerra de la rengla). Així, cadascun dels pilars es distingeix amb el nom de rengla, dreta (o plena) i esquerra (o buida).

L'aixecador puja per l'esquerra, mentre que l'enxaneta i el dos obert s'enfilen per la dreta. Aquest fet explica perquè en moltes colles, els pilars de la dreta i l'esquerra reben el nom de plena i buida. Finalment, l'enxaneta sempre baixa per la rengla.

El 3 de 8 és la base de les grans estructures castelleres, atès que d'ell depenen altres castells significatius com el 5 de 8 i el 3 de 9 amb folre.

Les colles que l'han descarregat són:

- Bordegassos de Vilanova
- Capgrossos de Mataró
- Castellers de Barcelona
- Castellers de Lleida
- Castellers de Terrassa
- Castellers de Sants
- Castellers de Vilafranca
- Colla Jove Xiquets de Tarragona
- Colla Joves Xiquets de Valls
- Colla Vella dels Xiquets de Valls
- Minyons de Terrassa
- Nens del Vendrell
- Sagals d'Osona
- Xicots de Vilafranca
- Xics de Granollers
- Xiquets de Reus
- Xiquets de Tarragona

## [edita] Vegeu també

- 3 de 8 amb l'agulla
- 3 de 8 aixecat per sota

Obtingut de "http://ca.wikipedia.org../../../3/_/d/3_de_8.html"

Categoria: Construccions castelleres

##### Views

- Article
- Discussió
- Revisió actual

##### Cerca